'Bid vir my man', vra Spinks se vrou | Netwerk24
12 Desember 2019 21:45
Leon Spinks (links) se oorwinning in 1978 oor Muhammad Ali het die wêreld geskok. Foto: Getty Images
Leon Spinks en sy vrou, Brenda, twee jaar gelede by 'n onthaal van boks se heldesaal in Las Vegas. Foto: Getty Images
Sy vrou, Brenda, het in 'n Facebook-inskrywing gevra dat mense vir hom moet bid.
"Dit was vir ons 'n moeilike jaar. Leon het met baie mediese probleme gesukkel," het Brenda geskryf.
"Ek reik na julle uit en vra julle om vir my pragtige man, Leon, te bid sodat hy die hindernisse wat oor sy pad gekom het, kan oorkom."
Volgens die webwerf TMZ veg Spinks vir sy lewe, maar daar word nie gesê wat presies sy mediese probleem is nie.
Spinks (66) sal altyd onthou word as die man wat Muhammad Ali in 1978 in een van die grootste verrassings tot nog toe in die boksgeskiedenis geklop het.
In Suid-Afrika word hy veral onthou vir sy geveg in 1979 teen Gerrie Coetzee in Monaco.
Coetzee het Spinks in die eerste ronde met 'n tegniese uitklophou verpletter.
Deur die jare het Spinks al met verskeie mediese probleme gesukkel. Hy het 'n onder meer in 2014 'n maagoperasie ondergaan. – Reuters